Ne oan ket bet  kendrec'het-tre gant bomm-bruderezh The A-Team warlene. Met bon, ne oan ket a-enep e welet e DVD memestra. N'on ket ur mailh war ar stirad skinwel kennebeut, setu n'on na feuket na fromet gant ar pezh a c'hall bezañ heñvel pe zisheñvel, feal pe get. Kavet em eus e oa plijus awalc'h ar skipailh. N'on ket bet kendrec'het gant Barracuda, na gant an aktour na gant istor an dudenn o klask bevañ hep feulster hag all. Fentusoc'h eo peurrest ar skipailh, Murdock eveljust. N'ouzon ket perak e oan sur e oa Owen Wilson gant ur bern fardaj o c'hoari ar perzh-se. N'eo ket! Ar paotr a c'hoarie "haroz" District 9 an hini eo! Setu setu, mod all em eus kavet dedennus awalc'h an istor, an darempred fall a zo etre an arme hag ar CIA da skouer. An doare da filmañ ar "raktresoù" 'm eus kavet efedus : displegadenn hag ober war memes tro. Al lusk a zo prim, evit se eo ur film birvilh a-feson. Kalzig fent a zo ouzhpenn, setu bon. Kavet 'm eus un tammig hir ar raktres diwezhañ marteze, ne seblante ket din ken sklaer eget ar reoù all. Setu, ur film dudius eo ha setu ^^